text: Halvdelen fyres i Tønder Bank
  15 november 2012 kl. 13.05
  Efter Sydbanks overtagelse af Tønder Bank kan næsten halvdelen af de ansatte i den konkursramte bank vente en fyreseddel. Afskedigelserne vil ske i løbet af det næste halve år.
  Sydbank overtog både ansatte og kunder fra Tønder, da banken gik ned. 40 af den krakkede banks ansatte får lov at fortsætte i Sydbank, mens 35 andre altså bliver fyret.
  Det erfarer TV 2 Finans.
  Indtil Tønder Bank er afviklet vil Sydbank beholde en del af de ansatte, som er blevet i overskud. Sydbank melder, at banken vil nedlægge seks filialer i Sønderjylland. Det er i de byer, hvor der både er en filial af Tønder Bank og Sydbank.
  TV2 Finans noterer, at det især er bank-rådgiverne, som i stor udstrækning fortsætter som ansatte i Sydbank.
  